CBG ร่วงเกือบ 4% ต่ำสุดในรอบ 6 เดือน หลังกำไรปี 60 ลดลง 16% เหตุค่าใช้จ่ายขาย-บริหารพุ่ง
CBG ร่วงเกือบ 4% ต่ำสุดในรอบ 6 เดือน หลังกำไรปี 60 ลดลง 16% เหตุค่าใช้จ่ายขาย-บริหารพุ่ง โดย ณ เวลา10.54 น. อยู่ที่ระดับ 67.00 บาท หรือ 2.50 บาท หรือ 3.60% ด้วยมูลค่าซื้อขาย 603.17 ล้านบาท
22 ก.พ. 2561

ผู้สื่อข่าวรายงานว่า บริษัท คาราบาวกรุ๊ป จำกัด (มหาชน) หรือ CBG ณ เวลา10.54 น. อยู่ที่ระดับ 67.00 บาท หรือ 2.50 บาท หรือ 3.60% ด้วยมูลค่าซื้อขาย 603.17 ล้านบาท ราคาปรับตัวลงแรงในรอบเกือบ 6 เดือน โดยนับตั้งแต่หุ้นเคยอ่อนตัวลงไปทดสอบระดับ 67.50 บาท เมื่อวันที่ 28 ส.ค.2560


บริษัทประกาศผลกำไรปี 60 เท่ากับ 1.25 พันล้านบาท หรือลดลง 16.4% จากปีก่อนที่กำไร 1.49 พันล้านบาท มีสาเหตุเกิดจากอัตรากำไรขั้นต้นที่ลดลงในภาพรวม ตลอดจนการสูงขึ้นของค่าใช้จ่ายขายและบริหารบนพื้นฐานของการเริ่มรับรู้ผลการดำเนินงานและฐานะการเงินของ ICUK ในงบการเงินรวม ตลอดจนค่าใช้จ่ายทางการเงินที่เพิ่มสูงขึ้น
พร้อมจ่ายปันผลเป็นเงินสด 0.50 บาท/หุ้น ขึ้น XD ในวันที่ 7 มี.ค.61 และกำหนดวันที่จ่ายปันผล 11 พ.ค. 2561นอกจากนี้ คณะกรรมการบริษัทมีมติให้เสนอที่ประชุมสามัญผู้ถือหุ้น พิจารณาอนุมัติการออกและเสนอขายหุ้นกู้มูลค่ารวมไม่เกิน 5,000 ล้านบาท ที่ออกและเสนอขายในคราวเดียว และ/หรือหลายคราว เพื่อปรับโครงสร้างต้นทุนทางการเงินของบริษัท ขยายธุรกิจในอนาคต และ/หรือ เป็นเงินทุนหมุนเวียนของบริษัท